पाएं अपने शहर की ताज़ा ख़बरें और फ्री ई-पेपरडाउनलोड करें
मिनी लॉकडाउन लगाए जाने के बाद अन्य शहरों की तरह पठानकोट के व्यापारियों ने भी दुकानें बंद करने का विरोध किया। इस अवसर पर व्यापार मंडल पठानकोट की ओर से शहर में रोष प्रदर्शन किया गया और दुकानें खुलवाने की मांग की। इस मौके पर उन्होंने दुकानों को बंद रखने की एवज में बिजली बिल, बैंक की किस्त और प्रापर्टी टैक्स माफ करने की मांग की।
मंडल के फाउंडर प्रेसिडेंट एसएस बावा और प्रधान अनिल महाजन ने कहा कि कोरोना के बढ़ते मामलों का हल दुकानें बंद कराने से नहीं निकलेगा। उन्होंने अफसोस जताते हुए कहा कि सिविल अस्पताल सहित विभिन्न जगहों पर वैक्सीनेशन कैंप लगाए गए हैं, जहां पर भीड़ लगी रही वहां पर कोरोना का डर नहीं है। सिर्फ दुकानें खुली रखने से ही कोरोना के केस बढ़ेंगे। व्यापारी दुकानें बंद रखने के लिए तैयार हैं, बशर्ते उनके बिजली बिल, बैंक की किस्त और प्रापर्टी टैक्स माफ होनी चाहिए। कोरोना के चलते एक साल में व्यापार चौपट हो चुका है और दिनभर एक से दो ग्राहक ही दुकानों पर आते हैं और अब सरकार उनके आने पर भी पाबंदी लगा दी है। दूसरे साल भी दुकानें 15 दिन तक बंद रहेंगी तो व्यापारी भूखा मर जाएगा। इस मौके पर नारायणदीप सिंह, अश्वनी गुप्ता, मनप्रीत सिंह, सुभाष महाजन, सतीश, अजय कुमार मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn